EkBass/fiwiki-20250220-pages-articles huggingface dataset:
Vehmersalmen Vesa

Vehmersalmen Vesa (VehVe) on vehmersalmelainen vuonna 1934 perustettu urheiluseura. Seura toimii täysin talkoovoimin. 1980–1990-luvuilla sekä vuosituhannen vaihteessa seura tunnettiin erityisesti lentopallo-, suunnistus- ja painonnostotoiminnastaan. Lentopallossa joukkueet pelasivat sekä miehissä ja naisissa kakkossarjassa, juniorit pääsivät aina SM-sarjaan asti. Miesten voimanoston SM- ja EM-kisoissa Pasi Nyyssönen saavutti useita mitaleja. "Jussin juoksu" ja "Sirpan seiska" olivat juoksupiireissä arvostettuja tapahtumia aina vuosituhannen vaihteeseen asti. Vuodesta 2006 alkaen seura on profiloitunut junioritoimintaa harjoittavaksi salibandyseuraksi. VehVe salibandy on Kuopion kaupunginosajoukkue ja toiminnassa on mukana runsaasti myös kuopiolaisia pelaajia. Olosuhteiden vuoksi harjoittelu tapahtuu pääosin Kuopiossa. Miesten edustusjoukkue nousi kauden 2007–2008 jälkeen IV- divisioonaan ja seuraavan kauden 2008–2009 päätteeksi III-divisioonaan. Keväällä 2010 joukkue sijoittui III-divarin runkosarjassa toiseksi ja karsi noususta II-divisioonaan. Keväällä 2009 C93-juniorit saavuttivat paikan SM- välikarsintoihin, mikä on tähän mennessä salibandyjaoston kovin suoritus. == Aiheesta muualla == * https://www.vehvesalibandy.fi/ Luokka:Suomalaiset salibandyseurat Luokka:Kuopiolaiset urheiluseurat Luokka:Vehmersalmi Luokka:Vuonna 1934 perustetut urheiluseurat
Wawelin katedraali

Wawelin katedraali on Wawel-kukkulalla Krakovassa sijaitseva roomalaiskatolinen katedraali, joka on Puolan kansalliskirkko. Nykyinen katedraali on kolmas paikalle rakennettu: ensimmäinen rakennettiin 1000-luvulla, toinen 1100-luvulla ja nykyisen rakentaminen aloitettiin 1300-luvulla. Se on Krakovan arkkihiippakunnan tuomiokirkko. ==Katedraaliin haudatut== Kirkon keskilaivaa hallitsee Puolan suojeluspyhimyksen, marttyyri Stanislauksen mausoleumi 1600-luvulta. Katedraali on vuosisatojen ajan ollut Puolan kuninkaitten tärkein hautapaikka. Tunnettuja katedraalista hautansa saaneita ovat kuninkaat Juhana III Sobieski, Sigismund II, Sigismund III Vaasa, Vladislav IV Waza ja August II Väkevä, marsalkka Józef Piłsudski, Puolan pakolaishallituksen pääministeri Władysław Sikorski ja kardinaali Adam Stefan Sapieha. == Lähteet == Luokka:Katedraalit Luokka:Krakovan rakennukset ja rakennelmat Luokka:Puolan kirkot Luokka:Kivikirkot Luokka:Wawel
Sony Ericsson Vivaz

Vivaz on Sony Ericssonin vuonna 2009 julkaisema kosketusnäyttöpuhelin. Sen ominaisuuksiin kuuluu 8,1 megapikselin kamera, 3,2" resistiivinen kosketusnäyttö, GPS, Wi-Fi, 3G, HSDPA ja 3,5 mm kuulokeliitin. ==Lähteet== * Sony Ericsson Vivaz - GSMArena.com * Sony Ericsson Vivaz - Puhelinvertailu.com Luokka:Sony Ericssonin matkapuhelimet Luokka:Vuoden 2009 matkapuhelimet
Avalanche (sarjakuvahahmo)

Avalanche on Marvelin -kustantamon sarjakuvissa esiintyvä superroisto. Chris Claremontin ja John Byrnen luoma hahmo esiintyi ensimmäisen kerran vuonna 1981 X-Men -sarjakuvalehden numerossa 141. ==Historia== Avalanche on kreikkalainen maahanmuuttaja, jolla on kyky luoda maanjäristyksiä. Hän päätti salata kykyään huomatessaan kuinka Avalanchen kaltaisia mutantteja jahdattiin ja tapettiin. Myöhemmin Mystikko värväsi hänet toiseen Pahojen Mutanttien Veljeskuntaan. Hän esiintyi julkisesti ensimmäisen kerran kun Veljeskunta yritti murhata senaattori Robert Kellyn, kun tämä puhui mutanttien uhkasta ihmisille. Avalanche jätti Veljeskunnan väliaikaisesti yrittäessään kiristää Kalifornian osavaltiota suuresta summasta rahaa uhaten laukaista valtavan maanjäristyksen. Avalanche joutui sen seurauksena taistelemaan Hulkia vastaan ja loukkasi molemmat kätensä vakavasti.Incredible Hulk nro 263 Hän palasi sen jälkeen Veljeskuntaan, joka toimi Yhdysvaltain hallituksen hyväksi Vapausvoiman nimellä. ==Voimat ja kyvyt== Avalanche on kyky luoda voimakkaita värinäaaltoja käsistään luoden tuhoisia vaikutuksia. Värinä saa elottoman esineen hajoamaan tai muuttumaan tomuksi. Suunnattuna suureen rakennukseen tai maahan värinä luo maanjäristyksen tai maanvyöryn kaltaisen vaikutuksen rajatulla alueella. Avalanchen ei tarvitse koskea kohdettaan vaikuttaakseen siihen vaan hän voi suunnata värinänsä pienen matkan päästä. == Hahmoa näytelleet == Vuodet Näyttelijät Sarjat Elokuvat Videopelit 1993–1994 Rod Coneybeare X-Men 2000–2003 Christopher Grey X-Men: Evolution 2004 Peter Lurie X-Men Legends 2008–2009 James Patrick Stuart Wolverine and the X-Men ==Lähteet== Luokka:Marvel-universumin superroistot Luokka:Marvel-universumin mutantit Luokka:Kuvitteelliset salaiset agentit ja vakoojat
Siau

Siau on saari Pohjois-Sulawesilla Indonesiassa Sangirin saaristossa noin 130 km Sulawesin pohjoiskärjestä Celebesinmeressä. Saaren pohjoisosassa on tulivuori Karangetang (Api Siau), joka on Indonesian aktiivisimpia tulivuoria. Siaun saaren väkiluku on noin 50 000. Saari on saanut julkisuutta, kun siellä on tavattu kummituseläimiin kuuluva Siaun saaren kummituseläin Tarsius tumpara ==Katso myös== *Trip to Siau Island *Volcano.si.edu == Lähteet == == Aiheesta muualla == Luokka:Indonesian saaret
Lou Henry Hoover

Louise Henry Hoover (29. maaliskuuta 1874 – 7. tammikuuta 1944), tunnettiin nimellä Lou Henry Hoover, oli Yhdysvaltain presidentti Herbert Hooverin vaimo ja Yhdysvaltain ensimmäinen nainen. == Elämä == Louise syntyi Waterloossa, Iowan osavaltiossa. Hän oli erinomainen lehmityttö. Louise Hoover oli myös innokas kiinan kielen ja geologian tutkija, ja ensimmäinen presidentin puoliso, joka esiintyi valtakunnallisissa radiolähetyksissä. Hoovereille syntyi kaksi poikaa: Herbert Charles Hoover ja Allan Henry Hoover. == Lähteet == Luokka:Yhdysvaltain ensimmäiset naiset Luokka:Vuonna 1874 syntyneet Luokka:Vuonna 1944 kuolleet
Mascarenotus sauzieri

Mascarenotus sauzieri on sukupuuttoon kuollut Maskareenien saarella Mauritiuksella elänyt pöllö. Se tunnetaan subfossiilisesta luukokoelmasta, tarkasta piirroksesta, jonka on tehnyt de Jossigny vuonna 1770, ja yhtä tarkasta Desjardinsin kuvauksesta linnusta, joka ammuttiin 1836, sekä pöllöistä tehdyistä lyhyistä kuvauksista, joista ensimmäinen on Van Westzanenen vuodelta 1602 ja toinen Mateliefin vuodelta 1606. Pöllöistä ei ole kuvauksia 1600-luvun puolivälin ja 1700-luvun lopun väliseltä ajalta. Vielä niin myöhään kuin 1830-luvulla Desjardins ilmoitti, että se on melko yleinen mutta jo raportissaan vuodelta 1837 hän totesi sen hävinneeksi, ja George Clark ilmoitti sen vuonna 1859 nimenomaan hävinneeksi. Desjardins kirjoitti sen elävän metsissä. Sen häviämisen syinä arvioidaan olleen metsien hävittäminen, saarelle tuodut pedot ja myös metsästys. == Lähteet == * * Newton, Alfred & Gadow, Hans Friedrich (1893): On additional bones of the Dodo and other extinct birds of Mauritius obtained by Mr. Théodore Sauzier. Trans. Zool. Soc. 13: 281-302, plate 33: figures 11-18. ===Viitteet=== Luokka:Mascarenotus Luokka:Sukupuuttoon kuolleet linnut
FIFA 06

FIFA 06 on EA Canadan kehittämä ja EA Gamesin julkaisema jalkapalloaiheinen videopeli, joka kuuluu FIFA-pelisarjaan. Peli on sarjan kolmastoista osa. Kannessa esiintyvät Wayne Rooney sekä Ronaldinho. == Liigat == Pelissä on liigoja seuraavista maista. * * * * * * * * * * * * * * Luokka:FIFA-pelit Luokka:Vuoden 2005 videopelit Luokka:Game Boy Advance -pelit Luokka:Nintendo GameCube -pelit Luokka:Nintendo DS -pelit Luokka:PlayStation 2 -pelit Luokka:PlayStation Portable -pelit Luokka:Windows-pelit Luokka:Xbox-pelit Luokka:Mobiilipelit Luokka:Verkkomoninpelit
Florence Kling Harding

Florence Mabel Kling "Flossie" Harding (ent. DeWolfe; 15. elokuuta 1860 Marion, Ohio – 21. marraskuuta 1924 Marion, Ohio), oli Yhdysvaltain presidentti Warren G. Hardingin vaimo ja Yhdysvaltain ensimmäinen nainen. Hän oli tehokas, voimakastahtoinen ja suosittu, ja vaikutti siksi suuresti miehensä uraan sekä politiikassa että liike-elämässä. == Lähteet == Luokka:Yhdysvaltain ensimmäiset naiset Luokka:Vuonna 1860 syntyneet Luokka:Vuonna 1924 kuolleet
Nokia 2730 classic

Nokia 2730 classic on Nokian kehittämä 3G-verkkoja tukeva matkapuhelin, jonka esiteltiin toukokuussa 2009. Myyntiin puhelin tuli saman vuoden lokakuussa. Puhelimessa on kahden megapikselin kamera, mp3–soitin ja nettiselain. Aalto- yliopiston tutkimuksen mukaan vuonna 2012 Suomessa käytössä olevista puhelimista Nokia 2730 classic -malleja oli n. 1,8 %. http://www.digitoday.fi/mobiili/2013/05/20/naita-puhelimia-suomalaiset- oikeasti-kayttavat/20137109/66 == Katso myös == * Luettelo Nokian tuotteista == Lähteet == * Nokia 2730 classic == Aiheesta muualla == * Käyttöohjeet * Nokia 2730 classic - Tuki Luokka:Nokian matkapuhelimet Luokka:Vuoden 2009 matkapuhelimet
IQ (yhtye)

IQ on progressiivista rockia soittava brittiläinen yhtye. IQ:n tyylissä on vaikutteita 1970-luvun perinteisestä progesta kuten Genesiksestä, mutta yhtye on perustettu 1970-luvun jälkeen. == Kokoonpano == === Nykyinen kokoonpano === * Mike Holmes – kitara (1981–) * Tim Esau – basso (1981–1989, 2011–) * Peter Nicholls – laulu, taustalaulu(1981–1985, 1990–) * Paul Cook – rummut (1982–2005, 2009–) * Neil Durant - kosketinsoittimet (2010–) === Entiset jäsenet === * Martin Orford – kosketinsoittimet, taustalaulu (1981–2007) * Mark Ridout – rummut (1981–1982) * Paul (P.L.) Menel – laulu (1985–1990) * Les 'Ledge' Marshall – basso (1989-1991) * John Jowitt – basso, taustalaulu(1991–2011) * Andy Edwards – rummut (2005–2009) * Mark Westworth – kosketinsoittimet (2007–2010) == Diskografia == === Albums === * Seven Stories into Eight (kasetti) (1982) * Tales from the Lush Attic (1983) * The Wake (1985) * Nomzamo (1987) * Are You Sitting Comfortably? (1989) * Ever (1993) * Subterranea (1997) * The Seventh House (2000) * Dark Matter (2004) * Frequency (2009) * The Road of Bones (2014) === Live alumit === * Living Proof (1986) * J'ai Pollette d'Arnu (1991) (b-sides and live tracks) * Forever Live (1996) * Subterranea: The Concert (2000) * The Archive Collection: IQ20 (2003) ("official bootleg" of live concert) * The Wake in Concert (2010) * The Archive Collection: IQ30 (2012) ("official bootleg" of live concert) === Kokoelmat === * Nine in a Pond is Here (1985) ("official bootleg" of demos etc.) * Seven Stories into Ninety Eight (1998) * Limited edition Frequency Tour CD 1 (2008) (rarities and live tracks) * Limited edition Frequency Tour CD 2 (2008) (rarities and live tracks) === Videot === * Forever Live (VHS/CD 1996 DVD 2007) * Subterranea: The Concert (DVD 2000) * IQ20 - The Twentieth Anniversary Show (VHS 2000 DVD 2004) * Live from London (DVD nauhoitettu Lontoossa 13.5.1985) (2005) * IQ Stage (DVD 2006) * Forever Live (DV, 2007) * The Wake in Concert (DVD 2010) == Aiheesta muualla == * Viralliset sivut Luokka:Brittiläiset progressiivisen rockin yhtyeet
Mascarenotus murivorus

Mascarenotus murivorus oli pieni Maskareenien Rodrigues-saarella elänyt pöllölintu, joka on kuollut sukupuuttoon. Se kuuluu Mascarenotus-sukuun. Monien Maskareeneilla elävien maalintujen tavoin Mascarenotus murivorus on selvästi sukua Etelä-Aasian taksonomiselle ryhmälle, tässä tapauksessa ilmeisesti Australasian haukkapöllöille. Ne ovat kuitenkin kehittyneet enemmänkin muistuttamaan pieniä pöllösiä, ja saarilla elävien pöllöjen yleiseen tapaan niiden jalat ovat suhteessa pidentyneet, joten ne saattoivat elää enemmän maan pinnalla. Julien Tafforet antaa vuodelta 1726 linnusta hyvän kuvauksen. Joskus on oletettu, että François Leguat olisi maininnut juuri tämän linnun kuvauksessaan vuodelta 1708, mutta kyseessä näyttää olevan erehdys. ==Lähteet== * Milne-Edwards, Alphonse (1873): Recherches sur la faune ancienne des Îles Mascareignes. Ann. Sci. Nat. Zool. (Paris) 5 (19), Article 3. ===Viitteet=== ==Aiheesta muualla== * Luokka:Mascarenotus Luokka:Sukupuuttoon kuolleet linnut
Benson-kattila

Benson-kattila on Mark Bensonin mukaan nimetty höyrykattila. Se on rakenteeltaan hieman kuin lieriökattila, mutta lieriö puuttuu. Vesi syötetään kattilaan esilämmittimien ja jakokammioiden (jakotukkien) kautta. Koska höyrylieriötä ei ole, veden täytyy höyrystyä kokonaan höyrystinputkistossa, ennen tulistinputkia. Tehon muutoksilla höyrystyminen tapahtuu eri kohdissa kattilaa. Kattila sopii nopeisiin tehovaihteluihin. ==Aiheesta muualla== *http://webdoc.siemens.it/webdoc/A/CP- Power/Novit%E0/BENSON%20cost_effectiveness.pdf *http://www.energy.siemens.com/hq/pool/hq/power-generation/power-plants/steam- power-plant-solutions/BENSON-Boiler-Technology.pdf Luokka:Lämpövoimakoneet
Sulzer-kattila

Sulzer-kattila muistuttaa Benson-kattilaa, mutta sisältää pienen höyrylieriön, varmistamaan / erottamaan mahdolliset vesipisarat pois höyrystä. Sulzer -lieriötä sanotaan myös "suolanpoistopulloksi", sieltä voidaan puhaltaa pois haitallisia epäpuhtauksia. mm. silikaatteja eli piioksideja ja suoloja. Luokka:Energiatekniikka
Alavieskan Viri

Alavieskan Viri on alavieskalainen urheiluseura. Seura perustettiin vuonna 1946 nimellä Vieskan Viri. Naisten joukkue pelasi kaudella 1995–1996 SM- Liigassa. ==Aiheesta muualla== * Alavieskan Viri Luokka:Alavieskalaiset urheiluseurat Luokka:Suomalaiset lentopalloseurat Luokka:Vuonna 1946 perustetut urheiluseurat
Luettelo Liettuan puolustusvoimien kalustosta

Tämä on luettelo Liettuan asevoimien kalustosta. ==Panssariajoneuvot== Nimi Kuva Alkuperämaa Versiot Käytössä Muuta Leopard 2 Saksa 2A8 (44) CV90 Ruotsi IFV Vilkas (GTK Boxer) Saksa 88+(27) M113 150px Yhdysvallat M113A1, M113A2 354 Yli 40 poistettu käytöstä (käytetään ainoastaan varaosina). ==Panssariautot== Nimi Kuva Alkuperämaa Käytössä Muuta Humvee Yhdysvallat 114 Lisäksi sotilaspoliisilla käytössä 86 ajoneuvoa Toyota Land Cruiser Japani ei tiedossa Land Rover Defender Iso-Britannia ei tiedossa Oshkosh L-ATV Yhdysvallat 500 tilattu, joista parisataa toimitettu (maaliskuu 2024) ==Muut ajoneuvot== Nimi Kuva Alkuperämaa Käytössä Muuta Sisu E13TP Suomi ? Mercedes- Benz Unimog 437 Saksa ? Magirus Deutz Saksa ? ==Tykistö== ===Telakanuunat=== Nimi Kuva Alkuperämaa Tyyppi Määrä Huom. PzH 2000 Saksa Panssarihaupitsi 21 CAESAR Ranska Panssarihaupitsi (18) ===Raketinheittimistö=== Nimi Kuva Alkuperämaa Tyyppi Määrä Huom. M142 Himars Yhdysvallat Raketinheitin (8) ===Kranaatinheittimet=== *60mm M19 mortar *60mm LM 60 * MRS 120-2ZUB "Tampella" * 120mm Expal 120-MX2-SM === Kenttätykistö === *105mm M101 howitzer ==Panssarintorjunta== ===Panssarintorjuntaohjukset=== *125mm FGM-148 Javelin *84mm Carl Gustav recoilless rifle *84mm AT4 *BILL 1 Anti-tank guided weapon ===Kranaatinheittimet=== *40mm Heckler & Koch GMG ==Ilmatorjunta== ===Tykistö=== *40 ItK 38 ===Ilmatorjuntaohjukset=== *RBS 70 *FIM-92 Stinger *RBS-70 MSHORAD *NASAMS ==Jalkaväen aseistus== ===Pistoolit=== *Heckler & Koch USP *Glock 17 ===Konepistoolit=== *Heckler & Koch MP5 ===Tarkkuuskiväärit=== *FR F2 *H&K; MSG-90A1 http://www.thefirearmblog.com/blog/2013/12/22/lithuania- adopts-fn-scar-h-precision-rifle-7-62mm/ *FN SCAR- Hhttps://archive.today/20131223092408/http://www.defensenews.com/article/20131220/DEFREG01/312200020 *Barrett M82A1 *GOL Sniper Magnum ===Rynnäkkökiväärit ja konekiväärit=== *G36KA4 *AK4 *M16 ===Konekiväärit=== *MG3 *FN MAG *M2 Browning ==Laivasto== Nimi Kuva Alkuperämaa Luokka Rakennettu Käytössä vuodesta Muuta N42 Jotvingis Norja Vidar 1977 2006 Komento- ja tukialus P11 Žemaitis Tanska Flyvefisken 1985 2008 P12 Dzūkas Tanska Flyvefisken 1988 2009 P14 Aukštaitis Tanska Flyvefisken 1993 2010 P32 Sėlis Norja Storm 1996 2001 P33 Skalvis Norja Storm 1967 2001 H22 Ruotsi 1955 2000 H23 Lokys Tanska 1941 2005 Sukeltajien tukialus ==Ilmavoimien kalusto== Nimi Kuva Alkuperämaa Versiot Käytössä Muuta Alenia C-27J Spartan Italia C-27J 3 Keskiraskas kuljetuskone Let L-410 Turbolet Tšekkoslovakia L-410UVP 2 Kevyt kuljetuskone C-17 Globemaster III Yhdysvallat C-17ER 3 Raskas kuljetuskone, Liettuan osuus: 45 lentotuntia per vuosi RQ-4 Global Hawk Yhdysvallat RQ-4B 0 (8 tilattu) UAV-alus tiedusteluun ==Katso myös== *Liettuan puolustusvoimat ==Lähteet== Luokka:Liettuan asevoimat Luokka:Luettelot Liettuasta
Mascarenotus grucheti

Mascarenotus grucheti on ollut pieni pöllö, jonka elinalue oli Maskareenien saari Réunion, mutta se on kuollut sukupuuttoon todennäköisesti pian sen jälkeen kun saari 1600-luvun alussa asuttiin ennen kuin eläviä lintuja on kuvattu. Se tunnetaan vain subfossiilisina luina. Se kuuluu sukuun Mascarenotus ja on todennäköisesti hyvin samannäköinen ja -kokoinen kuin sarvipöllö, mutta jalat ovat paljaat. Mascarenotus-pöllöt ovat kuitenkin läheisintä sukua pöllösille. Sillä oli pitkät jalat, ja se ei ehkä ollut kovin lentokykyinen. Sen ravintoa ovat todennäköisesti olleet pikkulinnut. Linnusta ei ole aikalaismainintoja, ja se on ollut joko hyvin piilossa elävä tai se on kuollut sukupuuttoon ennen sukulaisiaan. Se ei sisälly siihen kattavaan luetteloon paikallisista eläimistä, jonka Dubois teki 1671–1672. Tuolloin ainoita saarelle tuotuja saalistavia eläimiä olivat siat. Sen häviäminen on todennäköisesti johtunut metsien hävittämisestä ja saarelle tuoduista saalistajista. ==Lähteet== * Mourer-Chauviré, Cécile; Bour, Roger; Moutou, François & Ribes, Sonia (1994): Mascarenotus nov. gen. (Aves, Strigiformes), genre endémique éteint des Mascareignes et M. grucheti n. sp., espèce éteinte de La Réunion. C. R. Acad. Sci. Paris sér. II 318: 1699-1706. ===Viitteet=== ==Aiheesta muualla== * Luokka:Mascarenotus Luokka:Sukupuuttoon kuolleet linnut
GSM-data

GSM-data on 1990-luvulla aloitettu ja nykyään jo valtaosin uudemmilla tekniikoilla korvautunut GSM-verkon tiedonsiirtopalvelu. Operaattorit tarjoavat silti yhä mahdollisuuden GSM-dataliikenteeseen vanhempia matkapuhelinmalleja silmällä pitäen.http://www.elisa.fi/yrityksille/105/1132.49/ Yhteys on toteutettu piirikytkentäisenä (, CSD), uudempien mobiiliverkon tiedonsiirtomenetelmien ollessa pakettikytkentäisiä. GSM-datapuhelussa tiedonsiirtokaista pysyy varattuna koko sen ajan kun muodostettu yhteys on auki, eroten pakettikytkentäisestä jossa vapaata kaistaa varataan ainoastaan datapakettia siirrettäessä. GSM-datan suurin tiedonsiirtonopeus on 9,6 kbit/s, joka riittää WAP-palvelujen ja sähköpostin tarpeisiin. Nopeampaan datasiirtoon kehitettiin HSCSD-tekniikka joka kykeni enimmillään nelinkertaiseen nopeuteen. Suomessa GSM-datapalvelua tarjosivat Sonera, Radiolinja sekä paikallisesti Telia City ja HPY City. Jotta palvelua pystyi käyttämään se täytyi kytkeä olemassaolevaan matkapuhelinliittymään, paitsi Telialla jossa se sisältyi hintaan.https://www.netlab.tkk.fi/opetus/s38118/s98/htyo/35/liittyma.shtml Sonera tarjosi myös pelkkään dataliikenteeseen käytettävää liittymää, jolla ei voinut soittaa puheluja. Saapuvan datapuhelun vastaanottoa varten tarvitaan oma erillinen numeronsa. GSM-datapuhelujen laskutus perustuu minuuttiveloitukseen. Datapuhelun minuuttihinta oli sama tai hieman alle kuin tavallisen puhelun. GSM-datan on tavallisen kuluttajan käytössä nykyään korvannut huomattavasti nopeammat GPRS-, EDGE- tai HSPA-yhteydet. Niiden veloitus perustuu joko siirrettyyn datamäärään tai kiinteään kuukausiveloitukseen. ==Lähteet== Luokka:Langaton dataliikenne
Liettuan maavoimat

Liettuan maavoimat on yksi Liettuan puolustusvoimien viidestä puolustushaarasta. Maavoimat koostuu yhdestä prikaatista ja kuudesta pataljoonasta. Sen ytimen muodostaa Rautasudeksi kutsuttu prikaati, joka koostuu viidestä pataljoonasta. ==Rakenne== Liettuan maavoimien suunniteltu rakenne vuonna 2012 on: *ammattisotilaita 8 450 *asevelvollisia 1 600 *vapaaehtoisia ja aktiivisia reserviläisiä 6 500 Yhteensä 16 750 ==Kalusto== Yleisin käytössä oleva rynnäkkökivääri on Heckler & Koch Gewehr 36 ja pistooli Glock 17. Muita automaattiaseita ovat MG3, FN MAG ja M2. Panssaroituja miehistönkuljetusvaunuja ovat yhdysvaltalainen M113, neuvostoliittolainen BTR-60, BRDM-2 ja neuvostoliittolainen MT-LB. Lisäksi käytössä on kranaatinheittimiä, panssarintorjuntaohjuksia ja kranaatinheittimiä. ==Kansainvälinen toiminta== Liettua osallistuu kansainvälisiin tehtäviin Kosovossa, Afganistanissa ja Bosnia ja Hertsegovinassa. Suurin osa sotilaista toimii Afganistanissa. Liettuan hallitus aikoo lisätä sotilaiden määrää maassa. Maa Operaatio Sotilaita Afganistan ISAF 268 Bosnia ja Hertsegovina EUFOR Althea 20 ==Katso myös== *Liettuan puolustusvoimat ==Lähteet== *Liettuan puolustusvoimat *Marx, Stefan: Lithuania's Defence Structure. 1993. Sivut 407–409 == Aiheesta muualla == Luokka: Liettuan asevoimat Luokka:Maavoimat
Kuinka on opittu lentämään

Kuinka on opittu lentämään on Venny Soldan-Brofeldtin kirjoittama ilmailun historia, jonka WSOY julkaisi vuonna 1910 80-sivuisena kirjana. == Sisältö == Sen sisältö kattaa tarkkaan ilmailun historian pääkohdat julkaisuvuoteen asti: * vanhat ilmailun tarut, kokeilijat ja uudempi kirjallisuus **Daidalos ja Ikaros **Abdul Karim Ablas ben Firnas **Leonardo da Vinci ** Tom Sawyer ilmailija-kirjan ilmapallolento Amerikasta Afrikkaan * Montgolfier-veljesten ilmapallot * Zeppelinin ilmalaivat * Lilienthalin liitolennot * Wright- veljesten lento vuonna 1903 taustoineen sekä Wrightien myöhempi toiminta * Blériot’n lento ==Aiheesta muualla== * Uusintapainos vuonna 2010 Luokka:Ilmailu Luokka:Vuoden 1910 kirjat Luokka:Suomalaiset historian tietokirjat
Svante Sundman

Svante Sundman (12. toukokuuta 1895 Helsinki – 14. helmikuuta 1969 Helsinki) oli suomalainen meriupseeri, kauppa- ja teollisuusministeriön merenkulkuosaston osastopäällikkö ja myöhemmin merenkulkuhallituksen pääjohtaja sekä entinen merivoimien komentaja. Hän oli SOTEVAn (Sotakorvausteollisuuden valtuuskunta) merkittävimpiä toimijoita. == Elämä ja ura == Sundmanin vanhemmat olivat kauppias Johan August Sundman ja Alexandra Lundqvist. Svante Sundman valmistui ylioppilaaksi 1914 ja sotilasopintoja hän suoritti Merisotakoulussa 1920–1922 sekä Ruotsin Merisotatakorkeakoulussa, valmistuen 1929. Sundman palveli uransa alussa laivaston esikunnassa 1918–1919 sekä puolustusministeriössä 1919–1920. Rannikkolaivastossa hän palveli 1920–1924 opintojensa ohessa. Yleisesikunnassa toimistoupseerina hän toimi 1923–1924. Rannikkotykistörykmentti 3:n laivuepäällikkönä Sundman oli 1925–1929. Suojeluskuntien yliesikunnan palveluksessa hän oli 1929–1934. Koululaiva Suomen Joutsenella hän johti laivaston reserviupseerikurssia 1930–1931. Sundman toimi Merisotakoulun johtajana 1933–1935 ja lisäksi opetti Sotakorkeakoulussa ja eri kursseilla. Panssarilaiva Ilmarisen päällikkönä Sundman oli 1935–1936. Merivoimien esikuntapäällikkönä hän toimi 1936–1938. Vuonna 1938 Sundman siirtyi Merenkulkuhallituksen päälliköksi. Nimityksessä sivuutettiin useita kokeneita siviilivirkamiehiä, kun pääministeri A. K. Cajanderin hallituksen tavoitteena oli ollut vahvistaa maanpuolustusta ja sen roolia merenkulkuhallinnossa. Sodan syttyessä Sundmanin vastuulle tuli runsaasti meripuolustuksellisia vastuita. Hän toimi aluksi Lounais-Suomen meripuolustusalueen päällikkönä 1939–1940 ja syyskuun alusta 1940 marraskuun loppuun 1944 Merivoimien esikuntapäällikkönä. Sundman ryhtyi hoitamaan kauppa- ja teollisuusministeriön merenkulkuosaston päällikön virkaa jo vuonna 1942 ja virallisesti vuodesta 1945, mitä tehtävää hän hoiti vuoteen 1965 saakka. Hän laski jo jatkosodan aikana, että Suomeen tultaisiin tarvitsemaan sodan jälkeen runsaasti telakka- ja laivanrakennuskykyä, mikä johti osaltaan uuden telakan rakentamisen Raumalla. Sotien jälkeen laivanrakennusta tarvittiinkin runsaasti Suomen sotakorvausten maksamiseen. Sundman toimi Suomen sotakorvausteollisuuden valtuuskunnan puheenjohtajana 1948–1953. Tehtävän hoitamisessa häntä kuvattiin rauhalliseksi ja asialliseksi herrasmieheksi, mikä oli suuresti avuksi vaikeuksien ratkaisemisessa. == Lähteet == == Aiheesta muualla == *Kylkirauta, Kadettikunta.fi, s. 32–37 * https://runeberg.org/kuka/1954/0843.html *Suomen Laivasto 1918–1968 Luokka:Suomalaiset amiraalit Luokka:Suomalaiset virkamiehet Luokka:Suomen merivoimien komentajat Luokka:Suomen sisällissodan valkoiset Luokka:Vuonna 1895 syntyneet Luokka:Vuonna 1969 kuolleet
Ivan Obradović

Ivan Obradović (; s. 25. heinäkuuta 1988 Obrenovac, Jugoslavia) on serbialainen jalkapalloilija. Hän edustaa tällä hetkellä Espanjan Primera Divisiónissa pelaavaa Zaragozaa ja on pelipaikaltaan vasen laitapuolustaja. == Ura == Obradović on Partizanin kasvatti. 22. huhtikuuta 2007 hän teki ensiesiintymisensä edustusjoukkueessa, kun päävalmentaja Miroslav Đukić päästi hänet kentälle sarjaottelussa Vojvodinaa vastaan. Kauden 2006–2007 päätteeksi hän pelasi yhteensä viidessä sarjaottelussa. Ensimmäisen ammattilaissopimuksensa hän teki Partizanin kanssa 7. kesäkuuta 2007. Ensimmäisen täyden kauden aikana 2007–2008 Obradović pelasi 19 ottelua. Kausi päättyi Partizanin mestaruusjuhliin. Neljän pelatun kauden aikana hän pelasi yhteensä 55 ottelua ja teki niissä yhden maalin. 24\. elokuuta 2009 hän teki viisivuotisen sopimuksen espanjalaisen Zaragozan kanssa. ===Maajoukkue=== Obradović pelasi ensimmäisen maaottelunsa 6. syyskuuta 2008 vuoden 2010 MM- karsintaottelussa Färsaaria vastaan. Ensimmäisen maalinsa maajoukkueessa hän teki 15. elokuuta 2008 ottelussa Itävaltaa vastaan. == Lähteet == * 90minut.pl * national-football-teams.com Luokka:Serbialaiset jalkapalloilijat Luokka:Vuonna 1988 syntyneet Luokka:Elävät henkilöt
Kehitysvammahuollon tietopankki

Kehitysvammahuollon tietopankki oli uusmaalaisten vanhempien tuottama tietopalvelu. Sivusto tarjosi tietoa kehitysvammaisuudesta kiinnostuneille ja otti vastaan lukijoiden kirjoituksia ja päivityksiä. Erityisesti lääketieteelliset oireyhtymät ovat olleet suosittuja. Aihepiiriin liittyvien tautikuvausten määrä on noin 1 100\. Tietopankin taustaorganisaatio oli vuonna 1990 perustettu Kehitysvammaisten Uudenmaan tukipiiri ry. Tietopankki aloitti toimintansa vuonna 1992 elektronisena palveluoppaana (Kehitysvammahuollon BBS), josta se sittemmin laajentui kehitysvamma-alan virtuaaliseksi asiantuntijajärjestelmäksi. Sivumäärä oli noin 5 000 toukokuussa 2010. Vastaava toimittaja oli Kari Viitapohja. Tietopankki siirtyi Rinnekoti- säätiölle.kutp.net == Lähteet == == Aiheesta muualla == *Kehitysvammahuollon tietopankki (vanhentunut linkki) Luokka:Kehitysvammaisuus Luokka:Suomalaiset verkkosivustot Luokka:Elektroniset tietoteokset
Anton Pihlava

Anton Aleksander Pihlava () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Pihlavan vanhempansa olivat maanviljelijä August Vilhelm Pihlava ja Amanda Josefina Grönroos. Hänet vihittiin avioliittoon vuonna 1919 Sigrid Aleksandra Linnanlahden kanssa. Hän kävi kansakoulun. Hän kävi Haminan taistelukoulun vuonna 1918. ==Jääkärikausi== Pihlava toimi maalausliikkeen johtajana Tukholmassa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 4. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi). ==Suomen sisällissota== Pihlava astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 4. Jääkärirykmentin 8. jääkäripataljoonan 1. komppaniaan. Hän osallistui sisällissodan taisteluihin Raudussa ja rajaseudulla. ==Sisällissodan jälkeinen aika== Pihlava palveli sisällissodan jälkeen 4. Jääkärirykmentistä muodostetussa Jääkäripataljoona 4:ssa, josta muodostettiin myöhemmin ensin Jääkäripataljoonan 2 ja sitten Pohjolan jääkäripataljoona. Hänet siirrettiin 20. marraskuuta 1918 alkaen joukkueenjohtajaksi ja myöhemmin komppanianvääpeliksi Laatokan jalkaväkirykmentti 6:een, josta taasen muodostettiin myöhemmin Viipurin rykmentti. Viipurin rykmentissä hän toimi rykmentissä aluksi joukkueenjohtajana ja viimein 7. komppanian päällikkönä. Hän erosi armeijasta sairauden takia 1. lokakuuta 1919. Armeijasta eronsa jälkeen hän työskenteli liikemiehenä ja maalarina sekä hoiti omaa maalausliikettä. ==Talvi- ja jatkosota== Pihlava palveli talvisotaa edeltävässä ylimääräisessä harjoituksessa (YH) 1. T-Divisioonan esikunnassa. Jatkosotaan hänet komennettiin asehuoltoupseerina Jalkaväkirykmentti 14:ään, josta hänet siirrettiin myöhemmin koulutusupseeriksi 201. Ilmasuojelukomppaniaan. Hänet vapautettiin aseellisesta palveluksesta vuonna 1942. Myöhemmin hän hoiti omistamaansa maalausliikettä Paraisilla. Hänet on haudattu Paraisille. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1887 syntyneet Luokka:Vuonna 1963 kuolleet
Valdemar Pirhonen

Valdemar Pirhonen () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan esikuntavääpelinä Valkoisen armeijan jääkärijoukoissa. Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Pirhosen vanhemmat olivat maanviljelijä Juho Pirhonen ja Ida Hedvig Hakkarainen. Hän kävi kansakoulun. ==Jääkärikausi== Pirhonen työskenteli liikemiehenä Viipurissa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. konekiväärikomppaniaan 7. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse- joella, Riianlahdella ja Aa-joella. ==Suomen sisällissota== Pirhonen astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan esikuntavääpeliksi 3. Jääkärirykmentiin Hän osallistui sisällissodan taisteluihin Tampereella ja Viipurissa. ==Sisällissodan jälkeinen aika== Pirhonen palveli sisällissodan jälkeen edelleen esikuntavääpelinä 3. Jääkärirykmentissä, josta muodostettiin myöhemmin Savon jääkärirykmentti 3. Hänet komennettiin 31. toukokuuta 1918 alkaen Päämajaan, josta hänet siirrettiin 13. elokuuta 1918 alkaen toimistoupseeriksi Suomen senaatin sota-asiaintoimituskunnan keskusosastoon, osta hänet siirrettiin edelleen 17. kesäkuuta 1919 alkaen vastaavaan toimeen 1. Divisioonan esikuntaan. Hänet siirrettiin 1. Divisioonasta 1. syyskuuta 1919 alkaen Ponttonikomennuskunnan esikuntaan Suomenlinnaan, josta hänet komennettiin 1. helmikuuta 1920 alkaen toimistoupseeriksi Yleisesikunnan sotatoimien osastolle. Pirhonen erosi armeijasta 22. joulukuuta 1920 ja työskenteli sen jälkeen liikemiehenä ja laivojen muonittajana Uuraassa ja Viipurissa talvisotaan saakka. ==Talvi- ja jatkosota== Pirhonen osallistui talvisotaa edeltäviin ylimääräisiin harjoituksiin (YH) 2. Prikaatin esikunnassa komendanttina. Välirauhan aikana hän toimi ammustarkastajana Puolustusvoimain Pääesikunnassa. Jatkosotaan hän osallistui samanlaisissa tehtävissä Päämajassa. Sotien jälkeen Pirhonen työskenteli varastonhoitajana Raaka-ainevarikko 6:ssa vuoteen 1949 saakka, jolloin hän erosi armeijasta. Myöhemmin hän työskenteli varastokortistonhoitajana A. Virolaisen Laivatelakalla Haminassa vuoteen 1950 saakka, josta hän siirtyi F. W. Hollming Oy:n palvelukseen Haminan telakalle, jossa hän työskenteli vuoteen 1952 saakka. Hänet on haudattu Vehkalahden Myllykylään. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1887 syntyneet Luokka:Vuonna 1963 kuolleet
Treyarch

Treyarch on yhdysvaltalainen pelitalo, jonka perustivat vuonna 1996 Peter Akemann ja Doğan Köslü. Yhtiön hankki Activision vuonna 2001. Sen päämaja on Santa Monicassa, Kaliforniassa. Vuonna 2005 Gray Matter Interactive yhdistettiin Treyarchiin. Vuoden 2007 Leipzig Games Convention -kokouksessa Activision ilmoitti, että Treyarch tulisi olemaan yksi kolmesta kehittäjistä Quantum of Solace -peliin. Peli julkaistiin Euroopassa 31. lokakuuta 2008 sekä 4. marraskuuta Pohjois-Amerikassa. Beenox ja Vicarious Visions kehittivät pelin Windows- ja matkapuhelinversiot. Yksi Treyarchin tunnetuimmista suunnittelijoista ja ohjaajista on David Vonderhaar, joka on vastuussa pelien Call of Duty: World at War ja Call of Duty: Black Ops moninpelien kehityksestä. Hänet näkee nykyään usein Treyarchin epävirallisena yhteisön johtajana. == Pelit == Vuosi Nimi Alusta(t) Huomioita 1998 Olympic Hockey '98 Nintendo 64 Die by the Sword Microsoft Windows Die by the Sword: Limb from Limb 1999 Triple Play 2000 Microsoft Windows, Nintendo 64, PlayStation 2000 Draconus: Cult of the Wyrm Dreamcast Triple Play 2001 PlayStation 2001 Triple Play Baseball Microsoft Windows, PlayStation, PlayStation 2 Max Steel: Covert Missions Dreamcast Tony Hawk's Pro Skater 2x Xbox 2002 NHL 2K2 Dreamcast Spider-Man GameCube, PlayStation 2, Xbox Kelly Slater's Pro Surfer NHL 2K3 Minority Report: Everybody Runs 2004 Spider-Man 2 2005 Ultimate Spider-Man Call of Duty 2: Big Red One 2006 Call of Duty 3 PlayStation 2, PlayStation 3, Xbox, Xbox 360 2007 Spider-Man 3 PlayStation 3, Xbox 360 2008 Spider-Man: Web of Shadows Microsoft Windows, PlayStation 3, Wii, Xbox 360 Quantum of Solace PlayStation 3, Xbox 360 Call of Duty: World at War Microsoft Windows, PlayStation 3, Wii, Xbox 360 2010 Call of Duty: Black Ops 2012 Call of Duty: Black Ops II Microsoft Windows, PlayStation 3, Wii U, Xbox 360 2015 Call of Duty: Black Ops III Microsoft Windows, PlayStation 4, Xbox One 2018 Call of Duty: Black Ops 4 2020 Call of Duty: Black Ops Cold War Microsoft Windows, PlayStation 4, Xbox One, PlayStation 5, Xbox Series X Yhteistyössä Raven Softwaren kanssa == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
A-luokka (sukellusvene, Britannia)

A-luokka oli Britannian kuninkaallisen laivaston ensimmäinen Britanniassa suunniteltu ja toteutettu sukellusveneluokka, johon kuului kolmetoista sukellusvenettä. Luokan alukset valmisti 1902-1905 Vickersin telakka Barrowsissa. Ne olivat paranneltuja Yhdysvaltain laivaston Plunger-luokan veneitä. Luokan alukset eivät olleet yhdenmukaisia, vaan ne poikkesivat toisistaan. Niiden pituus oli noin 30 metriä ja uppouma sukelluksissa noin 200 tonnia. Alusten voimanlähteenä oli sukeltaessa akkukäyttöiset sähkömoottorit ja pinnalla dieselmoottorit. Kuudes edeltäneen Holland-luokan aluksista muuttui valmistuksen aikana niin paljon, että se lasketaan uuden täysin brittiläisen luokan prototyypiksi. HMS A.1 oli lähinnä pidennetty Holland- luokan alus, mutta HMS A.2:sta alkaen aluksia suurennettiin myös muuten ja HMS A.5:stä alkaen aluksiin asennettiin toinen torpedoputki alkuperäisen rinnalle.Conway's s. 86 Toinen merkittävä innovaatio oli komentotornin asentaminen aluksiin, mikä mahdollisti havainnoinnin pinnalla ollessa. Holland-luokan aluksien kaltaista oli pieni kelluvuus. Vaikka alukset olivat vielä kokeellisia ne osoittautuivat menestyksekkäiksi ja osa niistä palveli ensimmäisessä maailmansodassa koulutuskäytössä. == Lähteet == * ===Viitteet===
Ruskohelmipöllö

Ruskohelmipöllö (Aegolius ridgwayi) on pieni pöllö. Se pesii Keski-Amerikan ylängöillä Etelä-Meksikosta etelään Länsi-Panamaan, pääasiassa yli 2 500 metrin korkeudessa. Sitä on joskus pidetty samaan lajiin kuuluvana kuin amerikanhelmipöllö. Tämä yölintu pesii avoimissa vuorimetsissä, sekä pilvimetsissä ylempänä tammialueella ja munii puunkoloon. Sen pääasiallisia saaliseläimiä ovat jyrsijät, päästäiset ja muut pikkunisäkkäät, mutta joskus myös linnut, lepakot ja hyönteiset. Ruskohelmipöllö on pieni, pönäkkä, lyhytpyrstöinen ja leveäsiipinen pöllö, noin 18 cm pitkä ja painaa 80 g. Se on päältä tummanruskea, siivissä valkoiset merkit. Alapuoli on juovaton, ruskea ja tummenee kohti ylärintaa ja naamaa. Pää on suuri, silmät keltaiset, naamaa kiertää valkoinen reunus. Se lentää lepattaen ja ketterästi. Ruskohelmipöllö ääntelee rytmikkäästi töräyttäen. Ilmoitukset linnusta alemmissa korkeuksissa johtuvat Anotheca-puusammakon samanlaisesta ääntelystä. Tieteellinen lajinimi tulee Robert Ridgwaysta. Lajilla on kolme alalajia:ITIS: Aegolius ridgwayi *Aegolius ridgwayi ridgwayi (Alfaro, 1905) *Aegolius ridgwayi rostratus (Griscom, 1930) *Aegolius ridgwayi tacanensis R. T. Moore, 1947 ==Lähteet== * Stiles and Skutch A guide to the birds of Costa Rica ISBN 0-8014-9600-4 *ITIS: Aegolius ridgwayi ===Viitteet=== Luokka:Helmipöllöt
Tikanhiippasammal

Tikanhiippasammal (Lewinskya speciosa) on hiippasammalten heimoon kuuluva sammal. ==Ulkonäkö== Tikanhiippasammal on löyhiä kasvustoja muodostava ja jopa yli 5 cm pitkä. Se on kellanvihreä ja tyveltä ruskeahuovastoinen. Sen keihäsmäiset lehdet ovat hyvin pitkäkärkiset ja reunoilta taakäänteiset. Sillä on usein itiöpesäkkeitä, jotka ulottuvat puoliksi lehtien yläpuolelle. Ne ovat sylinterimäisiä ja melkein sileäpintaisia. Tyhjentynyt pesäke on tappimainen. ==Levinneisyys== Tikanhiippasammal kasvaa pohjoisella pallonpuoliskolla lauhkealla ja viileällä vyöhykkeellä sekä vuoristoissa. Se on yleinen koko Suomessa. ==Elinympäristö== Tikanhiippasammal kasvaa yleensä puiden rungoilla. ==Lähteet== Luokka:Hiirensammalet (alaluokka)
Aspyr Game Agent

Aspyr Game Agent on digitaalisen jakelun ohjelma videopelien jakeluun macOS- alustalle. Game Agent oli Aspyr Median ohjelmisto, jolla ostettuja pelejä voi ladata ja päivittää sekä vertailla järjestelmävaatimuksia. Tällä hetkellä seuraavat pelit ovat saatavilla palvelun kautta: *Star Wars The Force Unleashed: Ultimate Sith Edition *Call of Duty 2 *Call of Duty 4 *Call of Duty Deluxe *Civilization IV: Colonization *Civilization IV *Civilization IV Warlords *Defense Grid: The Awakening *1701 A.D. *1701 A.D. The Sunken Dragon *v4x4: Hummer *Cryostasis *Death to Spies: Moment of Truth *Death Track: Resurrection *futureU *Hotel for Dogs *Made Man *Men of War *Men of War Red Tide *NecroVision *Paraworld *PuzzleQuest: Galactrix *XIII Century Gold Edition == Lähteet == ==Aiheesta muualla== * AspyrGameAgent Luokka:macOS- ohjelmat
Aspyr Media

Aspyr Media, Inc. on yhdysvaltalainen yhtiö, joka on erikoistunut Windows- pelien siirtämiseen OS X:lle ja Linuxille. Se on ollut toiminnassa vuodesta 1996, ja vuodesta 2003 asti se on omistanut 60 prosenttia Macin viihdemarkkinoista. Aspyr on toiminut muiden yhtiöiden kanssa kuten Universal, Paramount Pictures, Warner Bros., LucasArts, Electronic Arts, Activision ja Eidos. Viime vuosina se on alkanut siirtää konsolipelejä Windowsille ja Game Boy Advancelle sekä julkistanut pelejä, kuten Wideloadin Stubbs the Zombie in Rebel Without a Pulse, Macille, Windowsille sekä Xboxille. == Historia == Aspyr Media on tullut tunnetuksi auttaessaan muita pelitaloja siirtämään pelinsä muille alustoille kuten Gearbox Softwaren Borderlands-sarjan kanssa. Embracer Group ilmoitti yrityksen ostamisesta Saber Interactiven kautta helmikuussa 2021. Huhtikuussa 2022 Beamdog siirtyi Aspyrin omistukseen. Studio on tehnyt kolmesta ensimmäisestä Tomb Raider -sarjan pelistä "remasteroidun" version uudemmille laitteille. Studio tekee myös seuraavista kolmesta osasta remasteroidut versiot. == Kopiointisuojavapaat pelit == Vuodesta 2009 Aspyr on julkaissut pelejä ilman käyttöoikeuksien hallintaa (DRM) kuten: *Star Wars The Force Unleashed: Ultimate Sith Edition *Call of Duty 2 *Call of Duty 4 *Call of Duty Deluxe *Civilization IV: Colonization *Civilization IV *Civilization IV Warlords *Sid Meier's Civilization V (+DLC) *Defense Grid: The Awakening *1701 A.D. *1701 A.D. The Sunken Dragon *v4x4: Hummer *Cryostasis *Death to Spies: Moment of Truth *Death Track: Resurrection *futureU *Hotel for Dogs *Made Man *Men of War *Men of War Red Tide *NecroVision *Paraworld *PuzzleQuest: Galactrix *XIII Century Gold Edition ==Katso myös== * Aspyr Game Agent * Luettelo Aspyr median siirtämistä peleistä == Lähteet == ==Aiheesta muualla== * Sid Meier's Civilization V Officially Available on Linux for SteamOS Luokka:Yhdysvaltalaiset videopeliyritykset‎ Luokka:Linux-yhtiöt
113 Amalthea

113 Amalthea on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi R. Luther vuonna 1871. Asteroidi on nimetty kreikkalaisen mytologian Amaltheian mukaan. Spektrofotometriset tutkimukset ovat osoittaneet, että Amalthea ja toinen päävyöhykkeen asteroidi nimeltä Metis ovat samaa alkuperää. Ne ovat jäänteitä aikaisemmasta pikkuplaneettaryhmästä, jonka pienimmät jäsenet ovat jo hävinneet. Ryhmän hajotessaan muodostaneen pikkuplaneetan arvioidaan olleen 300–600 kilometriä läpimitaltaan. Asteroidi Amaltheaa ei pidä sekoittaa yhteen Jupiterin kuista. ==Muita pikkuplaneettoja, joilla on sama nimi kuin Jupiterin kuilla== *9 Metis *52 Europa *85 Io *204 Kallisto *1036 Ganymed ==Lähteet== *JPL Small-Body Database Browser: 113 Amalthea *9 Metis and 113 Amalthea: A Genetic Asteroid Pair * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
SL Benfica Futsal

SL Benfica Futsal on portugalilaisen urheiluseura SL Benfican futsaljoukkue joka pelaa Portugalin korkeimmalla sarjatasolla 1ª Divisão de Futsalissa. Futsaljaosto perustettiin 2001 ja seura on perustamisensa jälkeen noussut yhdeksi Portugalin mahtiseuraksi futsalissa. Benfica ei ole tähän mennessä pudonnut kertaakaan pudonnut Portugalin pääsarjasta pois. == Saavutukset == * UEFA Futsal Cup (1): 2009/10 * Portugalin liiga (6): 2002/03, 2004/05, 2006/07; 2007/08, 2008/09, 2011/12 * Portugalin Cup (5): 2002/03, 2004/05, 2006/07, 2008/09, 2011/12 * Portugalin Supercup (6): 2002/03, 2005/06, 2006/07, 2008/09, 2010/11, 2011/12 Luokka:Portugalilaiset futsalseurat
Universitatea Babeș-Bolyai

pienoiskuva|oikea|Universitatea Babeș-Bolyain oikeustieteellinen tiedekunta Universitatea Babeș-Bolyai on romanialainen yliopisto, joka sijaitsee Cluj- Napocassa. Se on yksi maan parhaimmiksi arvostelluista yhdessä Bukarestin ja Transilvanian yliopistojen kanssa.Topul universităților din România Capital Vuonna 2020 luonnontieteitä korostava ARWU-yliopistoranking sijoitti Babeș- Bolyain yliopiston tuhannen hyvätasoisen tutkimusyliopiston maailmanlistallaan sijaluokkaan 701–800 ainoana listalle päässeenä romanialaisena yliopistona. Yliopistolla on useita perustamisvuosia. Vuonna 1581 unkarilaiset perustivat Clujiin opiston, joka oli jesuiittojen hallinnassa. Se suljettiin myöhemmin, mutta vuonna 1688 katoliset avasivat uuden oppilaitoksen. Vuonna 1776 keisarinna Maria Teresia perusti varsinaisen yliopiston. Vuonna 1872 siitä tehtiin Romanian suurin unkarinkielinen yliopisto, ja vuonna 1881 se nimettiin uudelleen Franz Josephin yliopistoksi. Vuonna 1919 opetuskieli muutettiin romaniaksi ja unkarinkielinen osasto muutti toisaalle. Vuodesta 1959 alkaen yliopisto on ollut kaksikielinen. Se on nimetty matemaatikko János Bolyain ja lääketieteilijä Victor Babeșin mukaan. Yliopistossa on 21 tiedekuntaa, noin 1700 opettajaa ja 50 000 opiskelijaa.Universitatea Babeș-Bolyai Erasmus Yliopiston unkarin kielen ja kirjallisuuden laitoksen alaisuudessa toimii Romanian ainoa suomen kielen ja kirjallisuuden opettajan virka. == Lähteet == == Aiheesta muualla == *Universitatea Babeș-Bolyai Luokka:Romanian yliopistot Luokka:Cluj-Napoca
Sergio Amidei

Sergio Amidei (30. lokakuuta 1904 Trieste, Italia – 14. huhtikuuta 1981 Rooma) oli italialainen käsikirjoittaja ja Italian neorealismin merkittävä hahmo. Amidei työskenteli maineikkaiden italialaisohjaajien kanssa, kuten Roberto Rossellinin ja Vittorio De Sican. Hän oli Oscar-ehdokkaana neljä kertaa: vuonna 1946 elokuvasta Rooma – avoin kaupunki, 1947 Sciuscia – viattomat, 1949 Paisà ja 1961 Kenraali della Rovere. ==Aiheesta muualla== * * Luokka:Italialaiset elokuvakäsikirjoittajat Luokka:Vuonna 1904 syntyneet Luokka:Vuonna 1981 kuolleet
Sirkka Liakka

Sirkka Liakka (18. helmikuuta 1908 Alatornio – 16. lokakuuta 1999 Kouvola) oli suomalainen maanmittausinsinööri ja alansa uranuurtajia. Hän valmistui TKK:n maanmittausosastolta 1931 maanmittausinsinööriksi ja oli Suomen ensimmäinen nainen maanmittausinsinöörinä ja samalla Pohjoismaiden ensimmäinen kenttätöissä toiminut naismaanmittari. Hän on Naismaanmittarit ry:n perustajajäsen. Liakan isä oli kansanedustaja ja ministeri Niilo Liakka. Liakka valmistui ylioppilaaksi 1926 ja vuonna 1931 maanmittausinsinööriksi. Hän ajoi matkoillaan sivuvaunullisella Harley-Davidson 27 J 989 cc -moottoripyörällä. Sivuvaunussa hän kuljetti työvälineensä. Hän toimi aktiivisesti voimistelun parissa, ja hänet valittiin 1930 varalle Suomen Naisten Liikuntakasvatusliiton sihteeriksi.Kiri, riippumaton urheilulehti 7.1.1930, sivu 6 Liakka liittyi varsin varhaisessa vaiheessa DKW-vaunullaan Yleinen Autoliitto Touring Clubin jäseneksi. Kymen läänin lääninmaanmittausinsinööriksi Liakka valittiin vuonna 1965, mutta tukea valintaan tarvittiin muun muassa maatalousministeri Marja Lahdelta, sillä mieskollegojen mukaan: ”Eihän nainen perheettömänä palkkaa tarvitse”. Liakka jäi eläkkeelle vuonna 1973 yli-insinöörin tehtävästä Maanmittauslaitoksen palveluksesta 40 työvuoden jälkeen. == Lähteet == == Aiheesta muualla == *Maanmittauslaitos - Sirkka Liakka (arkistoitu) Luokka:Suomalaiset insinöörit Luokka:Suomalaiset maanmittarit Luokka:Vuonna 1908 syntyneet Luokka:Vuonna 1999 kuolleet
Rasvaimu

Rasvaimu on plastiikkakirurginen toimenpide, jossa ihonalaista rasvakudosta poistetaan liuottamalla ja pois imemällä. Menetelmä poistaa rasvasoluja käsitellyltä alueelta, joten henkilön mahdollisesti lihoessa toimenpiteen jälkeen rasvaimulla käsitellyt alueet eivät rasvoitu samoin kuin käsittelemättömät. Rasvaimu voidaan suorittaa paikallispuudutuksessa, kevyessä sedaatiossa tai yleisanestesiassa. Rasvaimussa voidaan käyttää apuna radioaaltoja, jotka lämmittävät kudoksia ja näin helpottavat rasvan poistamista. Tällöin ympäröivät kudokset vaurioituvat tavanomaista rasvaimua vähemmän. Rasvaimu ei ole liikunnalla ja ruokavalion muutoksella suoritettavan laihdutuksen vaihtoehto, vaan sitä käytetään poistamaan rasvaa vain niiltä alueilta, joilta rasvaa ei saa pois liikunnalla ja vähäkalorisella ruokavaliolla. Luokka:Plastiikkakirurgiset toimenpiteet Luokka:Painonhallinta
British Film Institute

British Film Institute on Royal charterilla 1933 perustettu brittiläinen järjestö, jonka tehtävänä on edistää elokuvataiteen, television ja muun liikkuvan kuvan kehittämistä ja lisätä elokuvan arvostusta. Sen tehtäviin kuuluvat elokuvaesitykset kahdessa elokuvateatterissa, Lontoon elokuvajuhlat, Future Film Festival yhdessä BBC:n kanssa, koulutus erityisesti kouluissaBFI, Education ja arkistointi. Se julkaisee elokuvalehteä Sight and Sound sekä DVD:itä ja kirjoja, pitää yllä kirjastoa ja tietokantaa. BFI on ollut mukana elokuvaa käsittelevien televisio-ohjelmien tekemisessä. == Lähteet == == Aiheesta muualla == * BFI kotisivu Luokka:Arkistot Luokka:Elokuvajärjestöt Luokka:Yhdistyneen kuningaskunnan elokuva
Kuomiokoski (yritys)

Kuomiokoski Oy on Suomen vanhimpia kenkätehtaita. Se sijaitsee Kuomiokosken kylässä Mikkelin Ristiinassa Etelä-Savossa. Kuoma-kengistään tunnetun yrityksen tuotteita ovat talvi- ja kesäjalkineet, pohjalliset ja syylingit. Kenkiä valmistetaan vuodessa runsaat puoli miljoonaa paria, joista puolet vientiin. Erityisen merkittävä se on lasten talvijalkineiden valmistajana. Suosittuja Kuoma-talvisaappaita on valmistettu vuodesta 1989. Vuonna 1928 perustettu Kuomiokoski on Puttosen suvun perheyritys.Kuoleva kenkätehdas keksi vuonna 1989 nerokkaan idean – nyt niitä seisoo rivillinen jokaisen päiväkodin eteisessä Helsingin Sanomat 19.2.2018. Viitattu 19.2.2018. Kuomiokoski valmistaa myös erilaisia muovi- ja puutuotteita, muun muassa siveltimenvarsia. Lisäksi uutena aluevaltauksena yritys on tuonut markkinoille oman lasten talvivaatemalliston, jolle on myönnetty Design from Finland -tunnus. Vaatteet suunnitellaan Suomessa. Kuoma-jalkineille on myönnetty Suomalaisen Työn Liiton avainlipputunnus. Kuoman tehtaanmyymälä sijaitsee Kuortissa osoitteessa Siilitie 1. == Lähteet == == Aiheesta muualla == * Kuomiokosken kotisivut Luokka:Kenkämerkit Luokka:Ristiina Luokka:Suomalaiset perheyritykset Luokka:Suomalaiset teollisuusyritykset Luokka:Suomalaiset vaatetusalan yritykset